Belladonnaurt

Belladonnaurt (Atropa belladonna) er en karakteristisk flerårig art i belladonnaslekta (Atropa), som tilhører søtvierfamilien (Solanaceae). Den kan bli 60-120 cm høy, og forgrener seg øverst sterkt fra en hårete stengel. Den er lettkjennelig på sine brune eller brun-lilla klokkeblomster.  Bærene er 1,5 cm store og utvikler seg fra grønt til sortglinsende gjennom vekstsesongen. 

50px|left|Giftig

Særlig blomster, blader og bær hos belladonnaurten er dødelig giftige og hallusinogene. Små inntak gir hallusinasjoner. Ett enkelt blad kan også være dødelig for voksne. Hele planten inneholder giftige alkaloider.

Belladonnaurt inneholder sterktvirkende alkaloider som atropin, som blant annet nyttes som motgift mot nervegass i militær sammenheng. Urten brukes også som sivil medisin.Donnatal Extentabletter.  I middelalderen ble urten trolig brukt til å fremkalle hallusinasjoner, altså som et rusmiddel.Harner, Michael J, (Editor) Hallucinogens and Shamanism (Oxford University Press, 1973), side 123-150.

Bladene er bredt lansettformede eller eggformede med spissing ytterst, de er bredere nærmest bladstengelen og har tydelig midttråd og bladnerver. Blomsten har fire gule pollenbærere, men de fem sammenvokste kronbladene som utgjør en klokkeform, er ellers brune, rødbrune eller brun-lilla.

Belladonnaurt påtreffes bare tilfeldig i Norge og har ikke vært bofast. Imidlertid har den fra 1999 vært påtruffet en plass i Sarpsborg kommune og ser ut til å være i ferd med å naturaliseres.

 Referanser 

 Eksterne lenker 


Kategori:Søtvierfamilien
Kategori:Medisinplanter
Kategori:Brune blomster
Kategori:Røde blomster
Kategori:Stauder
Kategori:Planter formelt beskrevet i 1753
Kategori:Planter formelt beskrevet av Carl von Linné
Kategori:Giftige planter